**Esteettömyys-/osallisuustuki**

**Erasmus+ korkeakoulutukselle**

**LISÄTUEN HAKEMINEN Erasmus+ liikkuvuusjaksolle LÄHTEVILLE OPISKELIJOILLE TAI KORKEAKOULUN HENKILÖSTÖLLE, JOILLA ON ERITYISTARPEITA**

Erasmus+ -ohjelmassa tuetaan erityistarpeita omaavien henkilöiden esteetöntä osallistumista. Erityisryhmään katsotaan kuuluvan **henkilöiden, joiden osallistuminen liikkuvuusjaksolle ei olisi fyysisen tai psyykkisen terveydentilan tai henkilökohtaisen tilanteen vuoksi mahdollista ilman ylimääräistä taloudellista tukea**. Lisätukea voidaan myöntää niin opiskelijoille kuin korkeakoulun henkilöstöllekin. Myös yrityksistä Erasmus+ -opettajavaihtoon kutsuttaville henkilöille on mahdollista saada lisätukea.

Isompia apurahoja voidaan myöntää, mikälivaihtoon lähtevällä on vamma, sairaus tms. henkilökohtainen tilanne, josta aiheutuu **merkittäviä lisäkustannuksia ulkomaanjaksosta johtuen ja ylimääräisiä kustannuksia ei voida kattaa muista lähteistä**.

Korkeakoulu voi hakea erillistä esteettömyys- tai osallisuustukea Erasmus+ -ohjelman kansallisesta toimistosta oheisella hakulomakkeella. Hakemus on kaksiosainen ja koostuu korkeakoulun edustajan täyttämästä **saateosasta** sekä **varsinaisesta hakemuksesta**, jonka täyttää liikkuja. Liikkuja voi halutessaan toimittaa oman osionsa korkeakoululle suljetussa kirjekuoressa ja tällöin hakemus myös liitetään saatteeseen liikkujan toimittamassa suljetussa kuoressa. Esteettömyys-/osallisuustukihakemuksen kansalliselle toimistolle toimittaa aina korkeakoulu, ei koskaan yksittäinen liikkuja. Esteettömyys-/osallisuustukihakemuksia käsittelevien henkilöiden on hyvä pitää mielessä, että hakemukset sisältävät salassapidettävksi luokiteltavaa tietoa, eli niitä tulee käsitellä asianmukaisesti.

**Hakuaika on jatkuva**, mutta lisätukea on syytä anoa useita kuukausia ennen vaihdon alkua, jotta vaihdon toteutuminen voidaan taata. Kansallinen toimisto päättää myönnettävästä lisätuesta tapauskohtaisesti. Tuki myönnetään korkeakoululle, joka maksaa sen edelleen vaihtoon lähtijälle. Kannattaa huomioida, että apurahan tarkoitus ei ole kattaa kaikkia vaihdosta aiheutuvia kustannuksia.

Kansallisesta toimistosta myönnetty esteettömyys-/osallisuustuki raportoidaan korkeakoulun/konsortion loppuraportin yhteydessä. **Esteettömyystuki myönnetään alustavan kustannusarvion mukaan ja sen** **suuruus tarkastetaan vaihdon jälkeen todellisten kustannusten perusteella**. Esteettömyys-/osallisuustukea saaneen liikkujan tulee toimittaa kotikorkeakoululleen tuen käyttöön liittyvät kuitit ja korkeakoulu raportoi toteutuneet kulut Kansalliselle toimistolle. Mahdollinen liikaa maksettu esteettömyys-/osallisuustuki peritään jälkikäteen takaisin.

**HAKULOMAKKEEN SAATE** (korkeakoulun edustaja täyttää)

**Hakemus palautetaan Erasmus+ ohjelman kansalliseen toimistoon**

salattuna sähköpostina osoitteeseen: erasmus.korkeakoulutus@oph.fi

Paperihakemukset voi lähettää osoitteeseen:
Opetushallitus / ERASMUS+ korkeakoulutukselle

PL 380, 00531 Helsinki

|  |
| --- |
| **KORKEAKOULUN EDUSTAJA**  |
| Korkeakoulu |  |
| Sukunimi |  |
| Etunimi |  |
| Tehtävä |  |
| Päiväys |  |
| Allekirjoitus*[korkeakoulun puolesta]**Vakuutan, että hakemuksessa ilmoittamani tiedot ovat oikeat.* |  |

|  |
| --- |
| **Erasmus+ liikkuvuusjaksoa koskevat tiedot** (korkeakoulun edustaja täyttää) |
| Sopimus-/hankenumero |  |
| Vaihdon tyyppi:[ ]  Lyhytkestoinen opiskelijavaihto [ ]  Lyhytkestoinen harjoittelijavaihto[ ]  Pitkäkestoinen opiskelijavaihto [ ]  Pitkäkestoinen harjoittelijavaihto[ ]  Opettajavaihto [ ]  Henkilökuntavaihto  |
| Kohdemaa |  |
| Vastaanottava korkeakoulu / organisaatio |  |
| Vastaanottavan korkeakoulun Erasmus-koodi  |  |
| Vaihdon ajankohta |  |
| Vaihdon kesto (kuukausia / päiviä) |  |
| Vaihtoa varten myönnetty Erasmus+ apuraha |  |
| Muu kotikorkeakoulun vaihtoa varten myöntämä tuki |  |